Diari Oficial de la Generalitat Valenciana


Sumari del DOGV 5043, del 06-07-2005 (2005/7267)

RESOLUCIÓ de 2 de juny de 2005, de la Conselleria de Cultura, Educació i Esport, per la qual s'accepta la donació efectuada per Francisca Giménez Cebrián i Isabel Giménez Cebrián d'obres artístiques i documents de la seua propietat a favor de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5043

Data del DOGV
:   06-07-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/7267


Data del document
:   02-06-2005

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * document
    * cultura regional
    * donació
    * obra d'art

RESOLUCIÓ de 2 de juny de 2005, de la Conselleria de Cultura, Educació i Esport, per la qual s'accepta la donació efectuada per Francisca Giménez Cebrián i Isabel Giménez Cebrián d'obres artístiques i documents de la seua propietat a favor de la Generalitat Valenciana. [2005/7267]
  
Francisca Giménez Cebrián i Isabel Giménez Cebrián han tingut la generositat d'oferir a la Generalitat Valenciana obres artístiques i documents del pintor Manuel Sigüenza, de la seua propietat.
  
De conformitat amb l'article 43.5 de la Llei 14/2003, de 10 d'abril, de Patrimoni de la Generalitat Valenciana, que establix que l'acceptació d'herències, llegats i donacions a favor de la Generalitat Valenciana, quan es referisca a béns mobles integrants en el patrimoni cultural valencià, correspon a la Conselleria competent en matèria cultural.
  
I fent ús de les competències assignades a la Conselleria de Cultura, Educació i Esport pel Decret 8/2004, de 3 de setembre, i les funcions atribuïdes al seu titular per l'article 6 del Decret 183/2004, d'1 d'octubre, pel qual s'aprova el Reglament Orgànic i Funcional de la Conselleria de Cultura, Educació i Esport, resolc:
  
Acceptar la donació, realitzada per Francisca Giménez Cebrián i Isabel Giménez Cebrián, a favor de la Generalitat Valenciana, dels béns de la seua propietat que es detallen a continuació.
  
Obra pictòrica
  
Autoretrat. Oli sobre tela
  
Vista urbana de Roma, de 1894. Oli sobre tela
  
Jardí de Burjassot. Oli sobre tela
  
Obra escultòrica
  
Escultura en algeps que representa Lluís Vives, original de Josep Aixa
  
Documents
  
Una caixa amb onze carpetes que contenen:
  
- Àlbum fotogràfic familiar i de l'ambient artístic de l'època
  
- 91 missives firmades per Mongell, Benedito, Benlliure, Pinazo, Sorolla i altres artistes
  
- 52 cartes d'amistats i representants de la cultura
  
- 95 targetes postals d'amics i alumnes
  
- Documents personals i manuscrits del pintor
  
- Diplomes
  
Tres caixes amb medalles
  
Dos fotografies grans del pintor
  
En aplicació de l'art. 76 de la Llei 4/1998, caldrà traslladar l'acceptació de l'arxiu personal de Manuel Sigüenza a la Direcció General de Patrimoni Cultural Valencià de la Conselleria de Cultura, Educació i Esport.
  
La present acceptació serà comunicada a la Conselleria d'Economia, Hisenda i Ocupació.
  
Disposició final
  
Esta resolució produirà efectes el mateix dia de la seua publicació en el Diari Oficial de la Generalitat Valenciana.
  
València, 2 de juny de 2005.- El conseller de Cultura, Educació i Esport: Alejandro Font de Mora Turón.